ai4bharat/Pralekha huggingface dataset:
وزارت اطلاعات ونشریات
کرنل راجیہ وردھن راٹھور نے اطلاعات و نشریات کی وزارت کی انتظامی ہینڈ بک جاری کی
اطلاعات ونشریات کی وزارت کے تحت افسروں نے نئے اور اختراعی طریقوں سے حکومت کی اسکیموں کوعوام تک پہنچانے میں اہم اور زبردست پہل کا مظاہرہ کیا ہے: کرنل راٹھور
اطلاعات ونشریات اور نوجوانوں کے امور اور کھیلوں کے مرکزی وزیر مملکت آزادنہ چارج جناب کرنل راجیہ وردھن راٹھور نے آج اطلاعات ونشریات کی وزارت کی انتظامی ہینڈ بک  جاری کیا۔ یہ ہینڈ بک ایک ٹیلی فون ڈائریکٹری کی مرکب آمیزش اور ایک ڈائری ہے اور اس میں وزارت اور میڈیا یونٹوں، نیز پریس انفارمیشن بیورو، بیورو آف آؤٹ ریچ اور کمیونی کیشن،ہندوستان کے لیے اخباروں کے رجسٹرار، ڈی ڈی نیوز، این ایس ڈی- آل انڈیا ریڈیو، پبلی کیشن ڈویزن، الیکٹرانک میڈیا اور مانیٹرنگ سینٹر، نیو میڈیا ونگ، خودمختار اداروں کے تمام افسروں کی رابطے کی تفصیلات پیش کی گئی ہیں۔اس کے علاوہ ڈی پی آر ڈیفنس میں آئی آئی ایس افسروں، دیگر اداروں میں تعینات آئی آئی ایس افسروں، ڈیپوٹیشن پرآئی آئی ایس افسروں اور آئی آئی ایم سی میں پروبیشن پرآئی آئی ایس افسروں کی بھی رابطے کی تفصیلات پیش کی گئی ہیں۔
اس موقع پر اظہار خیال کرتے ہوئے کرنل راجیہ وردھن راٹھور نے نئے اور اختراعی طور طریقوں کے ذریعے حکومت کی اسکیموں کو عوام تک پہنچانے میں زبردست دلچسپی لینے اورزبردست پہل کا مظاہرہ کرنے کے لیےآئی بی کی وزارت کے افسروں کے کام کی ستائش کی۔ انہوں نے محکموں میں تال میل سے کام کرنے کے لیے افسروں کی ستائش کی۔افسروں کو اپنے فرائض منصبی سے اوپر اٹھ کر کام کرنے کے لیے تلقین ہوئے انہوں نے ہر ایک افسر سے کہا کہ وہ اپنا فرض نبھانے کے لیے مشن اورینٹیشن کو اپنائیں ۔
اطلاعات ونشریات کی وزارت کے سکریٹری جناب امت کھرے نے کہا کہ اطلاعات ونشریات کے تحت کام کرنے والے افسروں نے اس سال زبردست ٹیم جذبے کا مظاہرہ کیا ہے۔چاہیے یہ افی کی تنظیم میں ہو یا صدر جمہوریہ ہند کی مخصوص تقاریر کو جاری کرنے کا معاملہ ہو یا پراکرم پرو کا انعقاد ہو۔ انہوں نے کامیابی کو یقینی بنانے کے لیے اس طرح کی ٹیم ورک کی اہمیت پر بھی زور دیا۔
اس موقع پر اظہار خیال کرتے ہوئے اطلاعات و نشریات کے جوائنٹ سکریٹری جناب وکرم سہائے نے کہا کہ یہ ہینڈبک آئی اینڈ بی کی وزارت کے تمام افسروں کو اور قریب لائے گی اور ہندوستان کے طول وعرض میں پھیلے 750 سے زیادہ تعینات افسروں میں فرد سے فرد کے رابطے کو مستحکم کرے گا۔
پی آئی بی کے پرنسپل ڈائریکٹر جنرل جناب ستانشو کار ، پرسار بھارتی کے سی ای او جناب ششی شیکھر ویمپتی،آل انڈیا ریڈیو  کی ڈائریکٹر جنرل محترمہ ایرا جوشی ، ڈی ڈی نیوز کے ڈائریکٹر جنرل مینک اگروال اور اطلاعات ونشریات کے دیگر سینئر افسروں کے علاوہ وزارت کے تحت میڈیا یونٹوں کے افسران بھی اس موقع پر موجود تھے۔
۔۔۔۔۔۔۔۔۔۔۔
U-6470
(Visitor Counter : 90
پیٹرولیم اور قدرتی گیس کی وزارت
پی این جی اور سی این جی کوریج کی ملک میں توسیع
نئی دہلی،06فروری؍ پٹرولیم اور نیچورل گیس ریگولیٹری بورڈ ایک اتھارٹی ہے جو کہ پی این جی آر بی ایکٹ ، 2006 کے مطابق جغرافیائی علاقوں میں  سٹی گیس ڈسٹری بیوشن نیٹ ورک کی توسیع کے لئے اداروں کو اختیار دیتا ہے۔پی این جی آر بی قدرتی گیس پائپ لائن رابطہ کاری ؍ قدرتی گیس دستیابی کی توسیع کے ساتھ تال میل کرتے ہوئے سی جی ڈی نیٹ ورک کی توسیع کا اختیار دینے کے لئے جغرافیائی علاقوں کی نشاندہی کرتا ہے۔ مجاز شدہ سی جی ڈی ادارےاپنے متعلقہ جغرافیائی علاقوں میں واقع گھرانوں ، صنعتی اور تجارتی اکائیوں کو قدرتی گیس سپلائی کرنے کے لئے پائپڈ نیچورل گیس  ؍ کمپریسڈ نیچورل گیس نیٹ ورک ڈیولپ کرتے ہیں۔
آٹھویں سی جی ڈی بولی لگنے کے مرحلے تک 23 ریاستوں ؍ مرکز کے زیر انتظام خطوں  میں 96 جی اے ایسے ہیں جہاں سی جی ڈی نیٹ ورک قابل رسائی ہے۔ پی این جی آر بی نے سی جی ڈی بولی کے نویں مرحلے میں اضافی 84 جی اے کے لئے اختیار دیا ہے۔ نویں سی جی ڈی بولی مرحلے کی تکمیل کے ساتھ سی جی 178 جی اے میں قابل رسائی ہوگا۔ جو تقریباً 280 اضلا ع پر مشتمل ہے۔ یہ اضلاع 26 ریاستوں اور مرکز کے زیر انتظام خطوں کے ہیں۔ پی این جی آر بی نے 14 ریاستوں اور 124 اضلاع میں پھیلے 50 جی اے پر مشتمل دسویں سی جی ڈی بولی کا مرحلہ بھی شرو ع کیا ہے۔پی این جی آربی کے مطابق 10 ویں سی جی ڈی بولی مرحلے کی کامیاب تکمیل کے بعد ملک کی70 فیصد آبادی کو سی جی ڈی نیٹ ورک تک رسائی حاصل ہو جائے گی۔
فی الحال تیل اور گیس پبلک سیکٹر اداروں کے پاس 28 ملکوں میں کل 59 سمندر پار املاک ہیں ۔ جن میں سے 23 املاک پروڈیوس کر رہے ہیں، 7 ترقیاتی بلاک ہیں، 25 دریافت کرنے والے بلاک ہیں اور 4 پائپ لائن پروجیکٹ ہیں۔ کل 15 ایسے مفاہمت نامے ہیں جن پر بھارت نے تیل اور گیس کے شعبے میں امداد باہمی کے لئے مختلف ملکوں کے ساتھ دستخط کئے ہیں۔
پردیپ –ہلدیا-برونی تیل پائپ لائن  کی جہاں تک بات ہے، نافذ کرنے والی ایجنسی نے پی اور ایم پی ایکٹ کے تحت آئینی منظوریوں اور استعمال کے حق کے حصول جیسی پروجیکٹ سے پہلے سرگرمیاں شروع کر دی ہے۔ پی این جی آر بی نے اندر دھنس گیس گریڈ لمیٹیڈ  کو شمال مشرقی بھارت کی 8 ریاستوں کو جوڑنے کے لئے شمال مشرقی گیس گریڈ کی توسیع کا اختیار دیا ہے۔نافذ کرنے والی ایجنسی نے پی اور ایم پی ایکٹ کے تحت آئینی منظوریوں اور استعمال کے حق کے حصول جیسی پروجیکٹ سے پہلے سرگرمیاں شروع کر دی ہے۔
نافذ کرنے والی ایجنسی نے جگدیش پور –ہلدیہ –بوکارو-دھمرا پائپ لائن  کے پائپ لائن بچھانے کا کام شروع کیا ہے۔
پیٹرولیم اور قدرتی گیس کے مرکزی وزیر جناب دھرمیندر پردھان نے آج راجیہ سبھا میں ایک تحریری جواب میں یہ اطلاع دی۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو163.96 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 13کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
28)؍جنوری 2022کے مطابق)
|
|
فراہم کی گئی خوراکیں
|
|
1,63,96,46,725
|
|
بچی ہوئی خوراکیں
|
|
13,00,84,651
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو163.96 کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں 13 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
جل شکتی وزارت
قومی جل جیون مشن نے ٹرسٹ، این جی اوز اور اقوام متحدہ کی ایجنسیوں سمیت 50 سے زیادہ سیکٹر شراکت داروں کے ساتھ مشاورتی میٹنگ کی تاکہ اس مشن کو واقعتا ًایک عوامی تحریک کی شکل دی جا سکے
مرکزی حکومت کے فلیگ شپ پروگرام جل جیون مشن کا مقصد 2024 تک ملک کے تمام دیہی گھروں میں نل کے کے پانی کا کنکشن پہنچانا ہے۔ اس مشن کا مقصد لوگوں کی زندگیوں میں بہتری لانا اور '' آسانی سے زندگی گزارنا '' ہے۔ 15 اگست ، 2019 کو پروگرام کا آغاز کرتے ہوئے معزز وزیر اعظم نے اپیل کی کہ آبی تحفظ کے بارے میں چلائی جانے والی مہم کو صرف حکومتی اقدام نہیں بننا چاہئے - یہ ایک 'عوامی تحریک' بننی چاہئے۔ مشن کے کامیاب نفاذ کے لئے ملک کے ہر ایک دیہی گھر میں 100 فیصد پینے کے پانی کی فراہمی کے ہدف کو حاصل کرنا بتایا گیا ہے۔ اس کے لئے مختلف اسٹیک ہولڈرز کو مل جل کر کام کرنا ہوگا اور سب کے لئے پانی کی حفاظت کو یقینی بنانے کے لئے ٹھوس اور مستحکم کوششیں کرنا ہوں گی۔
اس کوشش میں قومی جل جیون مشن ، وزارت جل شکتی نے رضاکارانہ اور بغیر کسی لاگت پر مبنی اولوالعزم پروگرام کے لئے سیکٹر شراکت دار کی حیثیت سے کام کرنے کے لئے فاونڈیشنز ، ٹرسٹوں ، این جی اوز ، اقوام متحدہ کی ایجنسیوں ، آر اینڈ ڈی اداروں وغیرہ سے درخواستیں طلب کی تھیں۔ یہ وہ تنظیمیں ہیں جو وسیع پیمانے پر رسائی اور اثر کے ساتھ آبی سیکٹر میں فعال طور پر کام کررہی ہیں۔
قومی مشن کے ذریعہ ایسی 50 سے زائد تنظیموں کے ساتھ ایک انٹرایکٹو ویڈیو کانفرنسنگ کا اہتمام کیا گیا ، جس کی صدارت ایڈیشنل سکریٹری اور مشن ڈائریکٹر این جے جے ایم نے کی۔ این جے جے ایم کے ساتھ شراکت داری میں دلچسپی رکھنے والی ان تنظیموں کے نمائندوں نے شرکت کی اور پروگرام کے نفاذ میں مدد کے لئے اپنے رول اور ذمہ داریوں پر تبادلہ خیال کیا۔
سیکٹر شراکت داروں کے ذریعہ جے جے ایم کا مقصد رضاکارانہ تنظیموں ، این جی اوز ، سماجی خدمت اور خیراتی تنظیموں اور پینے کے پانی کے شعبے میں کام کرنے والے ایسے پیشہ ور افراد تک رسائی حاصل کرکے مقامی برادری کی زبردست صلاحیتوں کو بروئے کار لانا ہے جو کمیونٹیز کی صلاحیت کو بڑھانے کے سلسلے میں کام کرنے میں دلچسپی رکھتے ہیں تاکہ ایک مقررہ وقت میں مشن کا ہدف حاصل کیا جا سکے۔
ویڈیو کانفرنسنگ کے ذریعہ قومی جل جیون مشن نے مختلف تنظیموں کی طاقت ، مخصوص ریاستوں / خطوں میں ان کی موجودگی اور مختلف موضوعات پر مہارت کے بارے میں باہمی تعاون کے امکان پر زور دیا خواہ یہ کمیونٹی کو متحرک کرنا ہو، بیس لائن سروے ہو ، صلاحیت سازی ہو ، مہارت پر مبنی تربیت ہو ، پانی کا تحفظ اور نگرانی وغیرہ ہو۔
پروگرام کے ڈی سینٹرلائزڈ، مانگ پر مبنی کمیونٹی کے زیر انتظام عمل آوری سے مقامی کمیونٹی میں ' ملکیت کا احساس' اور فخر پیدا ہوتا ہے، اعتماد کا ماحول پیدا ہوتا ہے اور شفافیت ملتی ہے جس کے نتیجے میں طویل مدتی پانی کی سپلائی کے نظام پر بہتر طور پر عملدرآمد کیا جا سکتا ہے۔
مشن ختم ہوتے پانی کے وسائل، پانی کے معیار کے بڑھتے ہوئے مسائل، دیہات میں بنیادی ڈھانچے کا فقدان، ناقص آپریشن اور رکھ رکھاو، وسائل کی اہلیت کا فقدان اور مختلف شعبوں سے پانی کی مانگ کی مسابقہ آرائی جیسے چیلنجوں سے مکمل طور پرنمٹنے کا منصوبہ رکھتا ہے۔ زندگی کو بدلنے والے اس مشن کی کامیابی کے لئے ضروری ہے کہ رضاکارانہ اور خیراتی تنظیموں سمیت حکومتی اور نجی شعبے/ کارپوریٹ ہاوسیز موثر نتائج کے لئے تال میل پیدا کرنے کے لئے ہاتھ ملائیں۔’پانی کو سب کا کاروبار بنانے‘ سے متعلق وزیر اعظم کی واضح اپیل کے بعد مشن سب کے لئے پینے کے پانی کی حفاظت کے حصول کے لئے شراکت داری قائم کرنے اور مختلف اداروں کے ساتھ مل جل کر کام کرنے کی کوشش کرتا ہے۔
وزیراعظم کا دفتر
بالی میں منعقدہ جی-20 سربراہ اجلاس کے شانہ بہ شانہ برطانیہ کے وزیر اعظم کے ساتھ وزیر اعظم کی ملاقات
وزیر اعظم جناب نریندر مودی نے آج بالی میں منعقدہ جی-20 سربراہ اجلاس کے شانہ بہ شانہ برطانیہ کے وزیر اعظم محترم رشی سونک کے ساتھ ملاقات کی۔
یہ دونوں قائدین کے درمیان پہلی میٹنگ تھی۔ وزیر اعظم نے وزیر اعظم سونک کو عہد سنبھالنے پر مبارکباد پیش کی۔
دونوں قائدین نے تفصیلی بھارت – برطانیہ جامع کلیدی شراکت داری کے لیے روڈ میپ کی پیش رفت پر اطمینان کا اظہار کیا۔ دونوں قائدین نے جی20 اور دولت مشترکہ سمیت باہمی اور کثیر جہتی فورموں میں ساتھ مل کر کام کرنے کی خصوصی اہمیت کی ستائش کی۔
اس ملاقات کے دوران آپسی تعاون کے اہم شعبوں جیسے کاروبار، نقل و حرکت، دفاع اور سلامتی پر تبادلہ خیالات کیےگئے۔
صحت اور خاندانی بہبود کی وزارت
ریاستوں اور مرکز کے انتظام والے علاقوں میں کووڈ- 19 ویکسین کی تازہ ترین صورت حال
ریاستوں اور مرکز کے انتظام والے علاقوں کو 107.22 کروڑ سے زیادہ کووڈ سے بچاؤ کے ٹیکے دستیاب کرائے گئے
ریاستوں اور مرکز کے انتظام والے علاقوں کے پاس اب بھی 12.37 کروڑ سے زیادہ باقی بچی اور غیر استعمال شدہ خوراکیں موجود ہیں
مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے عہدبستہ ہے۔ کووڈ- 19 ٹیکہ کاری کے ہمہ گیر نئےمرحلے یعنی سب کو ویکسین لگائے جانے کا آغاز21 جون 2021کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کیاگیا ہے،ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکر ، ان کی مدد کررہی ہے۔ سبھی کو کووڈ- 19 سے بچاؤ کا ٹیکہ لگائے جانے کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئی خوراک
|
|
1,07,22,96,865
|
|
بچی ہوئی دستیاب خوراک
|
|
12,37,18,504
بھارت سرکار  اور ریاستی سرکارکے ذریعےبراہ راست خریداری زمرے کے تحت ریاستوں و مرکز کے زیر انتظام علاقوں کو اب تک 107.22 کروڑ سے زیادہ  ٹیکےفراہم کرچکی ہے۔
ریاستوں/ مرکز کے زیر انتظام علا قوں کے پاس ابھی12.37کروڑ سے زیادہ  غیراستعمال شدہ ٹیکے موجود ہیں، جنہیں استعمال میں لایا جانا ہے۔
۰۰۰۰۰۰۰۰

U-12190
(Visitor Counter : 123
وزارت ماہی پروری، مویشی پروری و ڈیری
مویشیوں کے لئے افزائش سے متعلق پالیسی
ماہی پروری ، مویشی پروری اورڈیری کے مرکزی وزیر جناب پرشوتم روپالانے آج راجیہ سبھا میں ایک سوال کے تحریری جواب میں درج ذیل معلومات فراہم کیں ۔
مویشی پروری ریاستی موضوع ہے اورزیادہ ترریاستوں نے مویشیوں کی نسل سے متعلق پسند ، کراس بریڈنگ حکمت عملی ، ضرورت کے حساب سے مختلف نسلوں کے جانور ، متوقع جینیاتی پیش رفت سے متعلق ہدف کو حاصل کرنے کے معاملے میں افزائشی مقاصد ، افزائش کے مخصوص پروگرام پرمویشیوں کی آبادی کے مطلوبہ جینیاتی مقاصد کو حاصل کرنے میں اپنائے جانے والے اقدام کی بنیاد پر فیصلہ کرنے کے لئے مویشیوں سے متعلق اپنی اپنی پالیسیاں بنائی ہیں ۔
سال 2020کی مویشی پروری سے متعلق بنیادی شماریات کی بنیاد پر سال 20-2019کے دوران ملک میں دیسی نسل کے مویشی سے حاصل ہونے والے دودھ کی اوسط مقدار یومیہ 3.08کلوتھی ۔
مقامی سطح کی زیادہ ترگائیں چھوٹے اور غریب کسانوں اوربے زمین مزدوروں کے ذریعہ کم ان پٹ اور کم آؤٹ پٹ سسٹم پرپالی جاتی ہیں اوراس طرح یہ لوگ گھریلو تغذئی ضروریات کو پوراکرنے کے لئے دودھ کی پیداوارکرتے ہیں اور گھریلو مصرف سے بچ جانے والے دودھ کو ڈیری کو آپریٹو یا مقامی دودھ کے کاروباریوں کو فروخت کردیتے ہیں ۔ دودھ سے وابستہ کاروبار دیہی ہندوستان میں ایک پائیدار سرگرمی ہے اور یہ ڈیری کاروبارسے منسلک 8کروڑ افراد اورخاص کردیہی خاندانوں کے چھوٹے او ر غریب کسانوں اوربے زمین مزدوروں کو معاش کا ذریعہ فراہم کرنے میں کلیدی کرداراداکرتاہے ۔ قومی اکاؤنٹ شماریات 2021کے مطابق 20-2019میں دودھ کی پیداوارکی قدر تازہ قیمتوں کی بنیاد پر 8.4لاکھ کروڑروپے ہے جو کہ اناجوں سے حاصل ہونے والی کل قیمت سے زیادہ ہے ۔
وزارت دفاع
انڈمان اور نکوبار کمان کے کمانڈر انچیف لیفٹیننٹ جنرل اجے سنگھ کے ذریعہ ‘ سنکلپ اسمارک ’ کا افتتاح
نئی دلّی ، 30 دسمبر / انڈمان اور نکوبار ڈویژن کے کمانڈر انچیف، لیفٹیننٹ جنرل اجے سنگھ نے نیتا جی سبھاش چندر بوس کی 78 سال قبل آمد کے بعد 19 دسمبر ، 2021 ء کو صبح 11 بجکر 30 منٹ پر ، ان کے دورے کے ناقابل فراموش لمحے کو محفوظ رکھنے کے لئے ، آج ایک ‘سنکلپ اسمارک’ قوم کے نام وقف کیا۔ یہ یادگار نہ صرف نیتا جی کی انڈین نیشنل آرمی  - آزاد ہند فوج کے سپاہیوں اور ان کی ناقابل یقین قربانیوں کو خراج تحسین پیش کرتی ہے بلکہ ‘عزم، فرض اور قربانی ’ کی ، ان اقدار کے لئے بھی ہے ، جو خود نیتا جی نے ہمیں سکھائی تھیں۔ یہ اقدار، جو ہندوستانی مسلح افواج کے تشخص کو واضح کرتی ہیں اور ان کے عزم کا اظہار کرتی ہیں، انہیں ہمیشہ کے لئے متاثر کرتی رہیں گی۔
30 دسمبر ، 1943 ء ، ہندوستان کی جدوجہد آزادی کی شاندار داستان میں ایک خاص اہمیت کا دن ہے۔ اسی دن پورٹ بلیئر میں پہلی بار قومی پرچم لہرایا گیا۔ نیتا جی سبھاش چندر بوس 16 جنوری ، 1941 ء کو برطانوی حراست سے فرار ہوئے اور تقریباً تین سال بعد 29 دسمبر ، 1943 ء کو صبح ساڑھے گیارہ بجے پورٹ بلیئر،ایروڈوم واپس آئے اور اگلے دن 30 دسمبر کو انہوں نے قومی پرچم لہرایا۔
آزاد ہند کی عبوری حکومت کے سربراہ اور آئی این اے کے سپریم آرمی چیف کے طور پر نیتا جی کا جزیرے کا دورہ ، ایک لحاظ سے نیتا جی کے اس وعدے کی تکمیل تھی کہ آزاد ہند سینا 1943 ء کے آخر تک ہندوستانی سرزمین پر ہوگی۔ انڈمان و نکوبار جزائر کو پہلا آزادہندوستان کا خطہ قرار دینا ،ان کے تاریخی دورے کا حصہ تھا۔
وہ جگہ ، جہاں نیتا جی 29 دسمبر ، 1943 ء کو پہنچے تھے ، ان کے ساتھ سرسوتی آنند موہن سہائے  ، کیپٹن راوت-اے ڈی سی اور کرنل ڈی ایس راجو، ان کے ساتھ تھے۔یہ جگہ اب انڈمان ونکوبار کمان کے ایئر اسٹیشن آئی این ایس اتکروش کے احاطے کے اندر آتی ہے ، جو موجودہ رن وے کے قریب ہے۔نیتا جی کو آزاد ہند سینا نے فوجی سلامی دی ، جب وہ جاپانی فضائیہ کے لڑاکا طیارے سے آئی این اے کے اعلیٰ فوجی سربراہ کے طور پر یہاں پہنچے۔
آج منعقدہ ایک خصوصی تقریب میں، کمانڈر انچیف کی قیادت میں ہندوستان کی واحد کواڈ سروس کے سپاہیوں نے، دیگر سینئر افسران اور ان کے اہل خانہ کے ساتھ، آئی این اے کے سپاہیوں کی قربانیوں کو خراج تحسین پیش کیا۔ تقریب کے وقار کو برقرار رکھتے ہوئے انتہائی سادگی اور باوقار انداز میں منعقد کیا گیا۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 14967
(Visitor Counter : 144
امور داخلہ کی وزارت
مرکزی وزیر داخلہ جناب امت شاہ نے نیشنل پولیس کے – 9 جرنل کے افتتاحی شمارے کا اجرا کیا
جناب شاہ نے کہا ’’یہ ایک منفرد پہل ہے جس سے ملک میں پولیس سروس کیننز   سے متعلق موضوعات کو مزید تقویت ملے گی‘‘
نئی دہلی،02 جنوری ،2021 / مرکزی وزیر داخلہ جناب امت شاہ نے نئی دلی میں آج نیشنل پولیس کے – 9 جرنل کے افتتاحی شمارے کا اجرا کیا۔ یہ ملک میں پولیس سروس کے – 9  موضوع پر اس طرح کی پہلی اشاعت ہے ۔
جناب امت شاہ نے کہا ’’یہ اپنی نوعیت کی ایک پہل ہے جس سے ملک میں پولیس سروس ڈاگ کے – 9  ٹیموں سے متعلق موضوعات کو تقویت حاصل ہوگی۔ ‘‘ مرکزی وزیر داخلہ نے مزید کہا کہ قومی سلامتی اولین ہے اور ہماری حکومت سکیورٹی سے متعلق سبھی پہلوؤں پر مساویانہ توجہ دینے کی سنجیدہ کوششیں کر رہی ہیں۔ پولیس کے کتوں کا دستہ اس کی طاقت میں کئی گنا اضافہ کرسکتا ہے جس کا مقصد ملک میں ڈرون طیاروں اور سیارچوں کی طرح سماج کے تحفظ کو یقینی بنانا ہے۔ ‘‘ جناب امت شاہ نے یہ بھی کہا کہ وہ منشیات کا پتہ لگانے اور دہشت گردی کے خلاف لڑنے میں موثر طور پر انہیں استعمال کیا جاسکتا ہے۔
پولیس کا ایک خصوصی کے – 9 سیل وزارت داخلہ کے پولیس کی جدید کاری سے متعلق ڈویژن کے تحت نومبر 2019 میں قائم کیا گیا تھا۔ پولیس کے -9 جرنل کی اشاعت اس اہم وسیلے کے فروغ کے سلسلے میں تربیت دینے اور سیکھنے میں ایک ساز گار ماحول کی تخلیق کی جانب ایک اور اہم قدم ہے۔ اس جرنل کے مختلف سیکشن ہندی اور انگریزی میں ہیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 54
(Visitor Counter : 71
وزارت دفاع
وزیر دفاع جناب راج ناتھ سنگھ نے کوکراجھار، آسام میں 132ویں ڈیورینڈ کپ کا افتتاح کیا
آسام کے کوکراجھار میں 05 اگست 2023 کو ڈیورینڈ کپ کے 132ویں ایڈیشن کا افتتاح عمل میں آیا۔ وزیر دفاع جناب راج ناتھ سنگھ نے افتتاحی تقریب میں شرکت کی، اس کے ساتھ ہی پہلی مرتبہ آسام کے شہر میں سالانہ فٹ بال مقابلے کا شاندار آغاز ہوا۔ اس ٹورنامنٹ کا اہتمام مسلح افواج کے ذریعہ کیا جاتا ہے اور اسے حکومت آسام کی حمایت حاصل ہے۔
سائی اسٹیڈیم میں پرجوش مجمع سے خطاب کرتے ہوئے وزیر دفاع نے کوکراجھار میں ایک مثبت ماحول پیدا کرنے کے لیے مسلح افواج اور بوڈولینڈ ٹیریٹورئیل کونسل  کی کوششوں کی ستائش کی، جس کے نتیجے میں یہ مقابلہ پہلی مرتبہ اس شہر میں منعقد کیا جا رہا ہے۔ انہوں نے فٹ بال کے تئیں جوش و جذبے اور محبت کے اظہار کے لیے شمال مشرق کے عوام کی ستائش کی، اور اس خوبصورت کھیل کو محض ایک کھیل نہیں بلکہ جذبات قرار دیا۔ اس بات کا ذکر کرتے ہوئے کہ حالیہ برسوں میں آسام نے متعدد باصلاحیت فٹ بال کھلاڑی دیے ہیں، جناب راج ناتھ سنگھ نے خوداعتمادی کے ساتھ کہا کہ ڈیورینڈ کپ نوجوانوں کو نئے جوش و جذبے کے ساتھ اس کھیل کو اپنانے کے لیے حوصلہ افزائی فراہم کرے گا۔
آسام کے وزیر اعلیٰ جناب ہیمنت بسوا شرما نے خطے کے کھیل کود سے متعلق مالامال ورثے کے بارے میں تفصیل سے بات چیت کی اور مقابلوں میں شرکت کرنے والی تمام ٹیموں کو نیک خواہشات پیش کیں۔ انہوں نے کوکراجھار میں اس ٹورنامنٹ کے انعقاد کے لیے بھارتی فوج کا شکریہ ادا کیا اور بی ٹی سی کے تعاون کے لیے ان کی ستائش کی۔
افتتاحی تقریب کو ریاست اور علاقہ بھر سے تقریباً 12000 فٹ بال شائقین نے دیکھا۔ تقریب سے متعلق دلچسپی کا مرکز دیگر چیزوں میں سکھوئی 30 ایم کے آئی ہوائی جہاز اور ایم آئی 17 ہیلی کاپٹر کا فلائی پاسٹ، مارشل ڈسپلے، گٹکا اور بھنگڑا کے ساتھ مقامی ٹولے کے بوڈو ثقافتی رقص کی نمائش شامل تھی۔
بجلی، کھیل کود اور نوجوانوں کی فلاح و بہبود، امداد باہمی اور آئی ٹی ایف سی ، آسام کی وزیر محترمہ نندیتا گورلوسا؛ ہتھ کرگھا اور ٹیکسٹائل، مٹی کا تحفظ اور بوڈولینڈ کی فلاح و بہبود کے وزیر جناب اُرکھاؤ گورا برہما؛ چیف اگزیکیوٹیو رکن، بی ٹی سی جناب پرمود بورو؛ چیف آف دی آرمی اسٹاف جنرل منوج پانڈے؛ جی او سی اِن چیف مشرقی کمان لیفٹیننٹ جنرل آر پی کاٹیلا؛ اے او سی اِن چیف مشرقی فضائی کمان ایئر مارشل ایس پی دھرکر؛ جنرل آفیسر کمانڈنگ، گجراج ، کور لیفٹیننٹ جنرل منیش ایری؛ جنرل آفیسر کمانڈنگ، ریڈ ہارنس ڈویژن میجر جنرل ایس مروگیسن اور صدر، آل انڈیا فٹ بال فیڈریشن جناب کلیان چوبے اس موقع پر موجود تھے۔
افتتاحی تقریب کے بعد بوڈولینڈ ایف سی اور راجستھان یونائیٹڈ ایف سی کے درمیان ٹورنامنٹ کا پہلا میچ کھیلا گیا۔ کوکراجھار آٹھ گروپ میچوں اور ایک کوارٹرفائنل میچ ملاحظہ کرے گا جو 24 اگست 2023 کو کھیلا جائے گا۔ ٹورنامنٹ کے دوران، مجموعی طور پر 24 ٹیمیں، جن میں نیپال اور بنگلہ دیش سے دو غیر ملکی ٹیمیں، بھارتی مسلح افواج کی تمام تینوں ٹیمیں، بوڈولینڈ ایف سی کی تین مقامی ٹیمیں بھی شامل ہیں، کولکاتا، گواہاٹی اور کوکراجھار میں تین مقامات پر مقابلہ کریں گی۔
بہت چھوٹی، چھوٹی اور درمیانی صنعتوں کی وزارت
’سوادھا‘ -کھادی میں صحت مند رہنے کے لئےملبوسات
اس سال ہندوستان 21 جون 2022 کو یوگا کا آٹھواں عالمی دن منائے گا۔ وزیر اعظم جناب نریندر مودی نے اس بات کی تصدیق کے لیے کہ کس طرح یوگا نے کووڈ- 19 کے دوران مصائب کو دور کرنے میں انسانیت کی خدمت کی ہے، اس سال کے موضوع کے طور پر ’یوگابرائے انسانیت ‘ کا اعلان کیا ہے۔وہ بہت شدت سے محسوس کرتے ہیں کہ یوگا کووڈ کے بعد کے جغرافیائی سیاسی بحران کے دوران رحم دلی اور ہمدردی کے ذریعے لوگوں کو ایک پلیٹ فارم پر لائے گا اور پوری دنیا میں اتحاد کے جذبے کو فروغ دے گا۔
کے وی آئی سی ،ایم ایس ایم ای کی وزارت کے ذریعے این آئی ایف ٹی میں کھادی کے لئے سینٹر آف ایکسی لینس قائم کیا گیاہے، جس کا مقصد کھادی اداروں  کو ہندوستانی اور عالمی مارکیٹ میں اعلیٰ معیار کی مختلف کھادی مصنوعات کو مؤثر طریقے سے ڈیزائن کرنے، تیار کرنے اور مارکیٹنگ میں مدد فراہم کرنا ہے۔
کھادی کے لیے سنٹر آف ایکسی لینس ’کھادی کے جذبے‘ کے ساتھ ایک مطابقت پیدا کرکےتھیم میں بیان کیے گئے جذبات کو آگے بڑھاتا ہے- جس کا سیدھا مطلب ہے ’’زمین پر موجود ہر انسان کے ساتھ ہمدردی کا احساس‘‘۔ یوگا کا جوہر توازن ہے - نہ صرف جسم کے اندر یا دماغ اور جسم کے درمیان توازن، بلکہ دنیا کے ساتھ انسانی تعلقات میں بھی توازن ہے۔
یوگا کے بنیادی نظریہ کو مدنظر رکھتے ہوئے،سی او ای کے کی ڈیزائن ٹیم نے بین الاقوامی یوگا ڈے پر کھادی کی ہمہ گیری کو ظاہر کرنے کی غرض سے صحت مند رہنے کے لئے ملبوسات’سوادھا‘کی ایک رینج تیار کی ہے۔ اتھرو وید میں، ’سوادھا‘ کا مطلب آسانی، راحت یا خوشی ہے، جو واقعی اس کلیکشن کی صفات ہیں۔
کلیکشن کے ملبوسات یوگا پریکٹیشنرز اور یوگا کا شوق رکھنے والےافراد کو دکھائے گئے تاکہ وہ اسے پہنیں اور اپنی رائے دیں۔ کندھے پربائس یوک کی خصوصیات کو شامل کرنا، اوپر کے لباس کے بیچ میں ایک باکس پلیٹ اور لوکروچ، تاکہ کھینچنے میں آسان اور زیادہ آرام دہ ہو، صحت مند رہنے کے لئےملبوسات کے کلیکشن کےاہم خصوصیات ہیں۔
سماجی کارکن ،ریمن میگسیسے انعام یافتہ اور پڈوچیری کی سابق لیفٹیننٹ گورنر ڈاکٹر کرن بیدی نے کلیکشن کی توثیق کرنے اور ڈیزائنرز سے بات چیت کرنے کے لیے این آئی ایف ٹی میں سی او ای کے دفتر کا دورہ کیا۔ پلاگ مین آف انڈیا جناب ریپو دمن بیولی نے سوادھا کلیکشن سے ملبوسات منتخب کئے اور کھادی کے آرام دہ کپڑے کی تعریف کی جو یوگا یا ورزش کرنے میں سہولت فراہم کرتے ہیں۔
ویلنیس ملبوسات’سوادھا‘ کی رینج ذہن سازی اور استقامت کی اقدار پر زور دیتی ہے اور اس کا مقصد ہرعمر کے گروپوں ،جنریشن زیڈ سے لے کر نوجوانوں تک کو راغب کرنا ہے۔ ویلنیس ملبوسات میں قدرتی رنگوں میں ہاتھ سے بنی کھادی کا استعمال کیا گیا ہے۔ کھادی کی ڈور ،عالمی سطح پر لوگوں کو حقیقی معنوں میں ’وسودھیو کٹمبکم‘یعنی دنیا ایک کنبہ ہے ،لوگوں کو ایک دوسرے سے جوڑتی ہے۔
وزیراعظم کا دفتر
ہندوستان کے شاندار ورثے کو دوبارہ زندہ کرنے اور اس کی تعظیم کرنے کی متعدد کوششوں نے ہمارے نوجوانوں اور ہماری ثقافت کے درمیان کے رشتے کو مزید گہرا کیا ہے: وزیر اعظم
وزیر اعظم جناب نریندر مودی نے ہندوستان کے شاندار ورثے کو زندہ کرنے اور اس کا احترام کرنے کی متعدد کوششوں کے بارے میں مضامین، گرافکس، ویڈیوز اور معلومات کا اشتراک کیا ہے جس نے نوجوانوں اور ثقافت کے درمیان کے رشتے کو مزید گہرا کیا ہے۔
وزیر اعظم نے ٹویٹ کرکے کہا:
”ہمیں اپنی زر خیز اور متنوع ثقافت پر فخر ہے۔ ہندوستان کے شاندار ورثے کو از سر نو زندہ کرنے اور اس کا احترام کرنے کے لیے متعدد کوششیں کی گئی ہیں، جس نے ہمارے نوجوانوں اور ہماری ثقافت کے درمیان تعلق کو مزید گہرا کیا ہے۔ #9YearsOfPreservingCulture“